**Social dreaming** er en socioanalytisk metodik udviklet af Gordon Lawrence i 80´erne. Metoden gør det muligt for en gruppe at få fat i den kulturelle viden og den tænkning der er indlejret i det medlemmerne drømmer. Metoden fokuserer derfor på drømmen og ikke på drømmeren. Metoden kan stimulere en gruppes evne til at at undersøge, finde og udtrykke social mening. SD foregår i en særlig setting, (en matrix), for at adskille processen fra gruppedynamisk og klinisk proces.

**v/ PhD Arne Vestergaard, Erhvervspsykolog og Jungiansk analytiker**

**Storgruppen** stammer fra gruppeanalysen, hvor der er tradition for at anvende gruppen som en mulighed for dialog og udeveksling for alle konferencens deltagere. Storgruppen danner således rammen for, at deltagerne kan udveksle ideer, associationer og reaktioner på deltagelse i konferencen. Ordet er frit og der er ikke en specifik dagsorden.

Diskussionen i storgruppen indeholder både bevidste og ubevidste processer. Den udveksling, der foregår i storgruppen kan analyseres eller forstås på forskellige niveauer: det sociale og samfundsmæssige plan som konferencen er en del af og er indlejret i, på gruppen som deltagerne på konferencen og processer der er aktiveret i den enkelte deltager eller i subgrupper af deltagerne.

**v/ Peter Ramsing, Overlæge ved klinik for spiseforstyrrelser, gruppeanalytiker**